Ատոմակայան – Թուրքիայի առաջին՝ Աքքույուի ԱԷԿ-ի մասին Էրդողանի հայտարարությունն արդեն իսկ նշվել է հետազոտության նախորդ հատվածում։ 2015թ. դեկտեմբերի սկզբին ռուսական մամուլը գրեց, որ Ռուսաստանը կասեցրել է Աքքույուի ԱԷԿ-ի շուրջ Թուրքիայի հետ տարվող բանակցությունները, սակայն չի խզել ԱԷԿ-ի մասին պայմանագիրը, որն անելու դեպքում սահմանված են խոշոր տուգանքներ[11]։ Բնականաբար, խնդիրը միայն տուգանքների մեջ չէ. Ռուսաստանում քաջ գիտակցում են, որ Աքքույուի ԱԷԿ-ը երկկողմ հարաբերությունների առանցքային ոլորտներից մեկն է և ոչ մի կերպ պետք չէ կորցնել այն՝ առավել ևս, ինչպես արդեն նշվել է, Թուրքիան, ի տարբերություն ռուսական գազի, ԱԷԿ-ի կառուցման հարցում իսկապես ունի այլընտրանքներ։